ศรีไทยซุปเปอร์แวร์หุ้นตกหลังเกิดเพลิงใหม้
ศรีไทยซุปเปอร์แวร์เสียหายจากไฟไหม้&nbsp; หุ้นปรับตัวลงแรงกว่า 7% หรือ 0.55 บาททซื้อขายที่ 7.30 บาท&nbsp;บริษัทศรีไทยซุปเปอร์แวร์ (SITHAI) ยอมรับว่าได้รับความเสียหายต่อสินค้าสำเร็จรูป และวัตถุดิบ และกำลังการผลิต หลังเกิดเหตุเพลิงไหม้ที่โรงงานสาขาอมตะนคร ชลบุรี ในเวลาประมาณ 3.00 น. ของวันอังคารที่ 15 มิ.ย. 2553 ซึ่งเป็นสาขาโรงงานแห่งหนึ่งของบริษัทฯที่ผลิตผลิตภัณฑ์พลาสติกเพื่องานอุตสาหกรรม ได้แก่ ชิ้นส่วนยานยนต์ ชิ้นส่วนเครื่องใช้ไฟฟ้า บรรจุภัณฑ์อาหารและเครื่องดื่ม พาเลท ลังบรรจุขวดและถังขยะ ฯลฯ
15 มิ.ย. 2553

ศรีไทยซุปเปอร์แวร์เสียหายจากไฟไหม้  หุ้นปรับตัวลงแรงกว่า 7% หรือ 0.55 บาททซื้อขายที่ 7.30 บาท บริษัทศรีไทยซุปเปอร์แวร์ (SITHAI) ยอมรับว่าได้รับความเสียหายต่อสินค้าสำเร็จรูป และวัตถุดิบ และกำลังการผลิต หลังเกิดเหตุเพลิงไหม้ที่โรงงานสาขาอมตะนคร ชลบุรี ในเวลาประมาณ 3.00 น. ของวันอังคารที่ 15 มิ.ย. 2553 ซึ่งเป็นสาขาโรงงานแห่งหนึ่งของบริษัทฯที่ผลิตผลิตภัณฑ์พลาสติกเพื่องานอุตสาหกรรม ได้แก่ ชิ้นส่วนยานยนต์ ชิ้นส่วนเครื่องใช้ไฟฟ้า บรรจุภัณฑ์อาหารและเครื่องดื่ม พาเลท ลังบรรจุขวดและถังขยะ ฯลฯ 
ทั้งนี้เพลิงไหม้ดังกล่าวเกิดในบริเวณที่เป็นคลังสินค้าและพื้นที่การผลิตบางส่วน ซึ่งทำให้เกิดความเสียหายต่อสินค้าสำเร็จรูปและวัตถุดิบ เครื่องจักร ตลอดจนอาคารโรงงานส่วนหนึ่ง และส่งผลกระทบทำให้การส่งมอบสินค้าให้แก่ลูกค้าต้องล่าช้าออกไปและกำลังการผลิตของบริษัทฯที่ลดลงในช่วงฟื้นฟูโรงงาน ปัจจุบันบริษัทอยู่ระหว่างการสอบสวนสาเหตุและประเมินมูลค่าความเสียหายร่วมกับหน่วยงานภายนอกที่เกี่ยวข้อง เนื่องจากบริษัทฯยังไม่สามารถเข้าไปตรวจดูพื้นที่ความเสียหายได้โดยละเอียด อย่างไรก็ตาม บริษัทฯได้ทำประกันความเสี่ยงภัยทรัพย์สินแบบบ All Risks กับบริษัท เมืองไทยประกันภัยซึ่งมีความคุ้มครองในทรัพย์สินที่เอาประกันภัยทั้งสิ่งปลูกสร้าง สต็อกสินค้า และเครื่องจักร    นอกจากนี้ บริษัทฯยังได้วางมาตรการ รองรับโดยอาจย้ายสายการผลิตบางส่วนจากโรงงานอมตะนคร ชลบุรี มาไว้ที่โรงงานบางปูหรือโรงงานสุขสวัสดิ์เป็นการชั่วคราวตามความเหมาะสมเพื่อชดเชยกำลังการผลิตที่ขาดหายไป และพยายามดำเนินการอย่างดีที่สุดเพื่อจำกัดขอบเขตผลกระทบต่อคู่ค้า ผู้มีส่วนได้เสียทุกกลุ่มของบริษัทฯ  ล่าสุดราคาหุ้น SITHAI  ปรับตัวลงแรงกว่า 7% หรือ 0.55 บาททซื้อขายที่ 7.30 บาท